अब ब्लड टेस्ट से चल जाएगा कैंसर का पता  
वैज्ञानिकों ने रक्त जांच की एक ऐसी विधि विकसित करने का दावा किया है जिससे उस कोशिका का पता चल जाएगा, जो आगे चलकर कैंसर जैसी खतरनाक बीमारी की वजह बन सकती है।
वैज्ञानिकों ने रक्त जांच की एक ऐसी विधि विकसित करने का दावा किया है जिससे उस कोशिका का पता चल जाएगा, जो आगे चलकर कैंसर जैसी खतरनाक बीमारी की वजह बन सकती है। इस जांच विधि को विकसित करने वाली बोस्टन की एक टीम ने बताया कि प्रायोगिक जांच वाले अध्ययन इस साल शुरू हो जाएंगे।  उन्होंने बताया कि इस कार्य में जॉनसन एंड जॉनसन कंपनी सहयोग कर रही है। वैज्ञानिकों के मुताबिक यह जांच खास तौर पर स्तन, प्रोस्टेट, बड़ी आंत और फेफड़े के कैंसर सहित कई तरह के कैंसर का पता लगा सकती है।  मैसाचुसेट्स जनरल हॉस्पिटल में कैंसर केंद्र के प्रमुख डेनियल हार्बर के हवाले से इस नई विधि का खुलासा किया गया है। वैज्ञानिकों के मुताबिक रक्त जांच में एक माइक्रोचिप का इस्तेमाल किया जाता है।  हार्वर्ड विश्वविद्यालय के बायोइंजीनियर महमेट टार्नर ने बताया, यह जांच प्रक्रिया एक अरब या इससे अधिक की स्वस्थ कोशिकाओं में भी किसी कैंसर कोशिका का पता लगा सकती है।